Una dintre tranzacțiile anului trecut este preluarea lanțului de magazine Cora de către Carrefour. Deși au anunțat inițial faptul că nu vor închide nicio unitate cora sau cora Urban, francezii de la Carrefour au luat decizia de a renunța la patru dintre magazinele de proximitate ale Cora. Pratic, în perioada următoare, cele 10 hipermarketuri și 5 magazine de proximitate vor trece printr-un proces de transformare treptată.
"Câteodată, trebuie să luăm decizia de a renunța la magazinele ineficiente sau să schimbăm locația, pentru a putea explora noi opțiuni, mai potrivite cerințelor de astăzi. După o analiză riguroasă, cele patru magazine cora Urban, respectiv cora Urban Moșilor (Calea Moșilor 284), cora Urban Ștefan cel Mare (Șoseaua Ștefan cel Mare 58), cora Urban Rebreanu (str. Liviu Rebreanu 13) și cora Urban Giurgiului (Șoseaua Giurgiului 127), vor fi închise permanent. Angajații vor rămâne în cadrul companiei și vor fi relocați către alte magazine din rețeaua noastră, ulterior închiderii și fără întreruperi de activitate", au transmis reprezentanții Carrefour.
Procesul de rebranding a început deja pentru unele dintre magazine, cum ar fi cele situate în centrele comerciale Supernova din România: București (Pantelimon, Lujerului, Alexandriei), Constanța (Brătianu), Bacău și Drobeta Turnu Severin.
Citeste si:
Ținând cont de preluarea Cora, retailerul Carrefour precizează că 2024 va fi anul în care se va concentra pe consolidare, fortificare și integrare operațională, cu accent pe fuziunea operațiunilor și a echipelor Cora.
Vezi cum arată rețeaua de proximitate a concurenților în știrea integrală, pe retail.ro.
Sursa foto: Retail.ro
Te-ar putea interesa și: